gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl en gl gl gl gl gl ca de gl pt gl es es gl gl pt gl gl gl gl gl fr en gl ceb en gl ca gl gl gl gl gl en pt ca gl gl
As friccións que causa o protocolo do 'brexit' en Irlanda do Norte provocan a dimisión do ministro principal, o unionista Paul Givan - G24
Some a provincia británica nunha nova crise e tensa o diálogo entre a UE e o Reino Unido
As friccións que está a causar o protocolo do 'brexit' en Irlanda do Norte provocaron este xoves a dimisión do ministro principal, o unionista Paul Givan, e a caída do Executivo autónomo, o que some a provincia británica nunha nova crise e tensa o diálogo entre a UE e o Reino Unido.
Desde hai meses, a formación de Givan, o maioritario Partido Democrático Unionista, xa viña ameazando con facer caer o Goberno de poder compartido cos nacionalistas se as negociacións que manteñen Londres e Bruxelas sobre o protocolo non desembocaban pronto nunha reforma radical deste mecanismo do 'brexit'.
A súa paciencia esgotouse e os unionistas lanzaron un ataque en dúas frontes, pois á dimisión de Givan este xoves precedeuna onte unha orde do seu ministro de Agricultura, Edwin Poots, encamiñada a suspender de maneira unilateral os controis aduaneiros previstos no protocolo aos produtos que chegan a Irlanda do Norte desde a illa de Gran Bretaña.
Aínda que a maioría dos controis continuaron sen problemas durante a xornada, a pesar da pasividade de Londres, o primeiro ministro irlandés, Micheál Martin, declarou estar "moi preocupado" por esa medida e pola espantada de Givan, que cualificou de "moi daniña", segundo informou un portavoz do Goberno de Dublín.
"O Reino Unido ten a obriga, de acordo coa lexislación internacional e a súa propia lexislación nacional, de garantir que cumpre as súas obrigacións co protocolo", sinalou a fonte.
O portavoz insistiu en que Irlanda quere que as partes dean "todas as oportunidades posibles" para que o proceso de diálogo emprendido por Londres e Bruxelas "teña éxito", á vez que instou ao DUP a que "regrese" ás institucións de goberno creadas polo acordo do Venres Santo para "evitar que se dane a paz e estabilidade" da rexión.
"Isto é todo, amigos", di Johnson ao despedirse como primeiro ministro británico
O Parlamento vota o protocolo do 'brexit' para Irlanda do Norte
Bruxelas activa 3 expedientes sancionadores contra Londres por incumprir o 'brexit'
O goberno británico anula parte do protocolo norirlandés pactado con Bruxelas
Contido con Xeográficas Mundo .
Putin ordea enviar á casa os rusos mobilizados por erro para a guerra en Ucraína
Italia recomenda os seus cidadáns abandonar Rusia
Ian recupera forza e volverá ser furacán antes de tocar terra en Carolina do Sur
Putin asinará este venres a anexión de catro rexións de Ucraína
Síguenos en redes sociais
Aviso legal e Política de Privacidade